cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.1219
title: นวนิยายแนวจักรวาลโอเมก้าของไทย

description: วิทยานิพนธ์ฉบับนี้มีจุดมุ่งหมายเพื่อศึกษาลักษณะเด่นในการสร้างสรรค์นวนิยายแนวจักรวาลโอเมก้าของไทย และศึกษาจักรวาลโอเมก้าในนวนิยายด้วยมุมมองแบบพ้นมนุษย์ โดยผู้วิจัยจะทำการศึกษาจากนวนิยายแนวจักรวาลโอเมก้าของไทยที่รับการตีพิมพ์ระหว่างปี พ.ศ. 2560-2563 รวมทั้งสิ้นจำนวน 16 เรื่องผลการศึกษาพบว่า นวนิยายแนวจักรวาลโอเมก้าของไทยส่วนใหญ่จะถูกสร้างสรรค์ขึ้นโดยได้รับอิทธิพลจากลักษณะพื้นฐานของจักรวาลโอเมก้า ที่เน้นการแบ่งแยกผู้คนออกเป็น 3 กลุ่ม ตามลักษณะเพศรองหรือระบบอวัยวะสืบพันธุ์ภายใน ได้แก่ อัลฟ่า เบต้า และโอเมก้า โดยนวนิยายทั้งหมดที่ผู้วิจัยได้ทำการศึกษาจะเป็นเรื่องราวของชายรักชายในการสร้างสรรค์ตัวละครพบว่าพระเอกในนวนิยายแนวจักรวาลโอเมก้าของไทยมักจะเป็นอัลฟ่าชายที่มีรูปร่างหน้าตาดี เกิดมาในครอบครัวชนชั้นสูง และมีความเป็นผู้นำ ส่วนนายเอกจะมีทั้งที่เป็นอัลฟ่า เบต้า และโอเมก้า มีบุคลิกภาพและภูมิหลังที่มาที่หลากหลายกว่า แต่มักจะมีลักษณะด้อยบางอย่างที่แสดงให้เห็นการเป็นผู้ถูกกระทำ หรือไม่ได้รับความเป็นธรรมบางอย่าง โดยเฉพาะนายเอกที่เป็นโอเมก้า ส่วนผู้ร้ายส่วนใหญ่ก็มักจะเป็นผู้ที่มีอำนาจ ในบางเรื่องอาจเป็นผู้ที่มีความสัมพันธ์ใกล้ชิดกับตัวละครเอกไม่ว่าจะเป็นญาติพี่น้อง เพื่อน หรืออดีตคนรัก ตัวละครผู้ร้ายเหล่านี้จะเข้ามามีบทบาทในการแก่งแย่งแข่งขัน และทำร้ายตัวละครเอกให้ต้องประสบกับเคราะห์ภัย นอกจากนี้ยังมีการสร้างตัวประกอบอื่น ๆ เพื่อเพิ่มสีสันและช่วยขยายประเด็นบางอย่างในนวนิยายในการสร้างสรรค์โครงเรื่องพบว่ามีทั้งการใช้โครงเรื่องเชิงเดี่ยวแบบพาฝัน กับโครงเรื่องเชิงซ้อนที่มีโครงเรื่องพาฝันปรากฏร่วมกับโครงเรื่องอื่น ๆ เช่น โครงเรื่องการแสวงหาตัวเอง การพิสูจน์ตัวเอง และการมุ่งตรงไปสู่เป้าหมายบางอย่างที่วางเอาไว้ในการสร้างสรรค์ฉากพบว่าในนวนิยายแนวจักรวาลโอเมก้าของไทยส่วนใหญ่จะมีฉากที่เป็นสภาพแวดล้อมทางสังคมคล้าย ๆ กัน เป็นสังคมที่มีการแบ่งแยกชนชั้นทางเพศ ส่วนฉากที่มีลักษณะทางกายภาพจะแบ่งออกเป็นดินแดนสมมติกับดินแดนที่สามารถอ้างอิงได้กับโลกความจริง และฉากที่มีลักษณะเป็นเวลาพบว่ามีปรากฏให้เห็นได้ทั้งอดีต ปัจจุบัน และอนาคตในส่วนของการศึกษาจักรวาลโอเมก้าในนวนิยายด้วยมุมมองแบบพ้นมนุษย์ พบว่าจักรวาลดังกล่าวคือโลกพ้นมนุษย์ที่ประกอบไปด้วยคนที่มีระบบอวัยวะสืบพันธุ์พิเศษแบบอัลฟ่า เบต้า และโอเมก้า รวมไปถึงอมนุษย์ที่มีลักษณะก้ำกึ่งอยู่ระหว่างความเป็นมนุษย์กับความเป็นสัตว์ นำไปสู่จินตนาการเกี่ยวกับเพศและเพศวิถีที่มีความสุดโต่งเกินมนุษย์ ไม่ว่าจะเป็นการร่วมเพศที่มีองค์ประกอบคล้ายกับการสืบพันธุ์ของสัตว์ การตั้งครรภ์และสัญชาตญาณความเป็นแม่ของโอเมก้าชาย ความเชื่อเรื่องคู่แห่งโชคชะตาและการผูกพันธะ โดยมีจินตนาการต่อเนื่องมาถึงการใช้วิทยาศาสตร์เพื่อควบคุมสัญชาตญาณและอัตราการเจริญพันธุ์ นอกเหนือจากนี้ยังมีโครงสร้างทางสังคมแบบพ้นมนุษย์ จากการเลียนแบบโครงสร้างความสัมพันธ์แบบลำดับชั้นภายในฝูงหมาป่าจนนำไปสู่ความรุนแรงเชิงโครงสร้าง และความรุนแรงอันเนื่องมาจากการกลับสู่สัญชาตญาณทางเพศแบบสัตว์ จากความรุนแรงต่าง ๆ ที่ปรากฏในนวนิยายแนวจักรวาลโอเมก้า นำไปสู่ข้อถกเถียง และประเด็นทางสังคมที่เกี่ยวข้องกับนวนิยายแนวจักรวาลโอเมก้าของไทย โดยมีข้อวิพากษ์ที่สำคัญคือ การเสนอภาพแทนสังคมชายเป็นใหญ่ และการผลิตซ้ำอุดมคติของครอบครัวและอุดมคติรักต่างเพศด้วยโครงเรื่องพาฝันที่ไม่ได้สะท้อนภาพความเป็นจริงของสังคม
DOI: 10.14457/tu.the.2022.1220
title: อุดมการณ์ของชนชั้นกลางไทยในนวนิยายอิงประวัติศาสตร์ของ ว. วินิจฉัยกุล

description: วัตถุประสงค์ของวิทยานิพนธ์นี้ คือการศึกษาอุดมการณ์ของชนชั้นกลางที่ปรากฏนวนิยายอิงประวัติศาสตร์ของ ว.วินิจฉัยกุล โดยอาศัยแนวทางการวิเคราะห์แบบประวัติศาสตร์นิยมใหม่ และแนวทางการวิเคราะห์อุดมการณ์ ผลจากการศึกษา พบว่านวนิยายอิงประวัติศาสตร์ของ ว. วินิจฉัยกุล ได้รับการประพันธ์ขึ้นในช่วงทศวรรษ 2520 จนถึง 2550 ซึ่งเป็นช่วงเวลาที่เศรษฐกิจของประเทศกำลังเจริญเติบโตอย่างต่อเนื่องจนทำให้ชนชั้นกลางขยายตัวเพิ่มขึ้นเป็นจำนวนมาก ขณะเดียวกัน รัฐบาลไทยในช่วงเวลาดังกล่าว พยายามที่จะเผยแพร่อุดมการณ์อนุรักษ์นิยม และกษัตริย์นิยมเพื่อสร้างความเป็นเอกภาพทางการเมือง บริบทดังกล่าว ส่งผลให้อุดมการณ์ 4 รูปแบบ กลายเป็นอุดมการณ์ที่แพร่กระจายอยู่ในสังคม และปรากฏให้เห็นในตัวบทของนวนิยายอิงประวัติศาสตร์ของ ว. วินิจฉัยกุลในรูปแบบที่แตกต่างกัน อุดมการณ์แรกที่ปรากฏให้เห็น คืออุดมการณ์ชนชั้นกลางที่ได้รับการนำเสนอผ่านคุณค่า ที่ตัวละครหลักใช้เป็นแนวทางในการดำเนินชีวิต ได้แก่ ความมุ่งมั่นต่อความสำเร็จที่เป็นรูปธรรม การยึดมั่นในความเป็นปัจเจกชน และการให้คุณค่ากับความเสมอภาค อุดมการณ์ที่สองที่ปรากฏให้เห็นในนวนิยายอิงประวัติศาสตร์ของ ว. วินิจฉัยกุล คือ อุดมการณ์สตรีนิยมที่มุ่งวิพากษ์ธรรมเนียมการมีภรรยาหลายคนและเชิดชูตัวแบบของ “หญิงสมัยใหม่” ที่มีความรู้และสามารถเลี้ยงดูตนเองได้ อย่างไรก็ตาม แม้นวนิยายอิงประวัติศาสตร์ของ ว. วินิจฉัยกุลจะนำเสนออุดมการณ์ที่มีลักษณะก้าวหน้า แต่นวนิยายเหล่านี้ก็ยังมีองค์ประกอบของอุดมการณ์อนุรักษ์นิยม และกษัตริย์นิยมที่ให้ความสำคัญกับลำดับชั้นทางสังคม ยึดมั่นใจขนบธรรมเนียมประเพณี และมองสถาบันพระมหากษัตริย์ในฐานะที่เป็นศูนย์รวมจิตใจของชาติ ส่งผลให้โดยอุดมการณ์ชนชั้นกลางและอุดมการณ์สตรีนิยมในนวนิยายอิงประวัติศาสตร์ของ ว. วินิจฉัยกุล ถูกกำกับอยู่ด้วยอุดมการณ์อนุรักษ์นิยมและกษัตริย์นิยมที่ดูจะมีอิทธิพลต่อความรับรู้ของผู้อ่านมากกว่า
DOI: 10.14457/tu.the.2022.1221
title: การศึกษาวิเคราะห์พระราชพรหมยาน (หลวงพ่อฤๅษีลิงดำ) ในฐานะบุคคลศักดิ์สิทธิ์ทางพุทธศาสนาไทย

description: งานศึกษาฉบับนี้มุ่งเน้นการศึกษาถึงลักษณะของความเป็นบุคคลศักดิ์สิทธิ์ทางพุทธศาสนาในสังคมไทยที่มีความเปลี่ยนแปลงไปในช่วงหลังการสิ้นสุดของสงครามโลกครั้งที่ 2 และในช่วงสงครามเย็น ผ่านการศึกษาวิเคราะห์บทบาทของพระราชพรหมยาน (วีระ ถาวโร ; หลวงพ่อฤๅษีลิงดำ)บุคคลศักดิ์สิทธิ์ทางพุทธศาสนาไทยในความหมายของงานศึกษาชิ้นนี้หมายถึงพระเกจิอาจารย์หรือพระสงฆ์ในทางพุทธศาสนาผู้มีความสามารถพิเศษเหนือธรรมชาติหรือในทางพุทธศาสนาเรียกสิ่งนี้ว่า “อภิญญาญาณ” การเกิดขึ้นของสงครามโลกครั้งที่ 2 กระทั่งการเกิดขึ้นของสงครามเย็นภายหลัง จากที่สงครามโลกครั้งที่ 2 สิ้นสุดลงส่งผลให้ประชาชนชาวไทยเกิดความวิตกกังวลอันส่งผลให้เกิดการแสวงหาที่พึ่งพิงทางจิตวิญญาณ จากสถานการณ์ดังกล่าวประกอบกับการเจริญก้าวหน้าทางเทคโนโลยีการสื่อสารและรัฐบาลรวมถึงสถาบันพระมหากษัตริย์พยายามสนับสนุนให้สถาบันศาสนาเข้ามามีส่วนร่วมในด้านการปลุกใจให้ประชาชนต่อสู้กับภัยคุกคามจากลัทธิคอมมิวนิสต์ ในช่วงเวลาดังกล่าวนี้ เริ่มปรากฏพระสงฆ์ที่มีลักษณะความเป็นบุคคลศักดิ์สิทธิ์ในรูปแบบใหม่อย่างพระราชพรหมยาน ซึ่งผสมผสานความเป็นบุคคลศักดิ์สิทธิ์อันเกิดจากบุญญาธิการ กับความเป็นบุคคลศักดิ์สิทธิ์อันเกิดจากการให้ความช่วยเหลือผู้คนเป็นจำนวนมาก (ทั้งในรูปแบบของการจัดสร้างพระเครื่องและวัตถุมงคลร่วมกับหน่วยงานของรัฐเพื่อแจกจ่ายแก่เจ้าหน้าที่ทหาร ตำรวจตระเวนชายแดนและอาสาสมัครรักษาดินแดนที่อยู่ในพื้นที่สู้รบกับผู้ก่อการร้ายคอมมิวนิสต์และการสงเคราะห์ผู้คนและเจ้าหน้าที่ของรัฐในรูปแบบของการสังคมสงเคราะห์) เข้าด้วยกัน โดยมีเป้าหมายสำคัญในการใช้บุญญาธิการ และการช่วยหลือผู้คนมาสนับสนุนนโยบายการต่อต้านภัยคุกคามต่อความมั่นคงของรัฐส่งผลให้พระเกจิอาจารย์ จากในพื้นที่ต่าง ๆ ได้รับความสนใจเป็นอย่างสูง งานศึกษาชิ้นนี้มุ่งเน้นการศึกษาถึงลักษณะของความเป็น “พระเกจิอาจารย์ ในยุคสมัยใหม่” ในฐานะความเป็นบุคคลศักดิ์สิทธิ์ทางพุทธศาสนาในรูปแบบใหม่ที่ก่อตัวขึ้นในช่วงหลังพุทธทศวรรษ 2500 ผ่านพระราชพรหมยานเป็นกรณีศึกษาว่าความเปลี่ยนแปลงดังกล่าวส่งผลต่อลักษณะและอิทธิพลทางความคิดของพระเกจิอาจารย์ในสังคมไทยอย่างไร
DOI: 10.14457/tu.the.2022.1223
title: บทแปลเรื่องสั้นเรื่อง "ราชันกับวัลลภ" ของเตโอฟิล โกติเย พร้อมบทวิเคราะห์

description: เตโอฟิล โกติเยประพันธ์เรื่อง “ราชันกับวัลลภ” เล่าขานความรักของราชาแคนเดอเลสแห่งลิเดียและไกจีส องครักษ์ของราชา ที่มีต่อราชินีนิสเซีย หญิงสาวที่สวยที่สุดในโลก โดยอิงเรื่องราวจากบันทึกของเฮโรโดตัส และดัดแปลงแต่งเติมบทพรรณนาซึ่งผสมผสานทั้งประวัติศาสตร์ ปกรณัม ตำนาน และศิลปะเข้าไว้ด้วยกันในการแปลเรื่องสั้นนี้ ผู้วิจัยใช้ทฤษฎีการแปลแบบยึดความหมาย (Théorie interprétative de la traduction) ของสถาบันชั้นสูงด้านการล่ามและการแปล (École supérieure d’Interprètes et de Traducteurs หรือ E.S.I.T) ซึ่งมีทั้งหมด 3 ขั้นตอน ได้แก่ การทำความเข้าใจต้นฉบับ การผละออกจากภาษาต้นทาง และการถ่ายทอดเป็นภาษาปลายทางในการทำความเข้าใจต้นฉบับ ผู้วิจัยได้รวบรวมข้อมูลด้านบริบทซึ่งจำเป็นต่อการแปล ได้แก่ บริบทประวัติศาสตร์ ปกรณัมตำนาน และศิลปะ รวมไปถึงกลวิธีการประพันธ์ของโกติเย เพื่อให้ผู้แปลเข้าใจเรื่องจนถ่องแท้ในบทแปล ผู้วิจัยเน้นไปที่การถ่ายทอดชื่อเฉพาะซึ่งปรากฏอยู่มากในเรื่องสั้นนี้ ทั้งวิธีการอ้างอิงและการถอดเสียง นอกจากนี้ ผู้วิจัยยังได้วิเคราะห์การถ่ายทอดสรรพนามและการถ่ายทอดราชาศัพท์ในเรื่องอีกด้วย
DOI: 10.14457/tu.the.2022.1224
title: บทแปลเรื่องปากะศิลป์ปกิณกะ ของฌ็อง อ็องแตลม์ บรียา-ซาวาแร็ง

description: วิทยานิพนธ์นี้มีวัตถุประสงค์เพื่อนำเสนอบทแปลและบทวิเคราะห์จากวรรณกรรมความเรียงภาษาฝรั่งเศส เรื่อง ปากะศิลป์ปกิณกะ (Physiologie du goût) ตีพิมพ์เมื่อ ค.ศ. 1826 เขียนโดย ฌ็อง อ็องแตลม์ บรียา-ซาวาแร็ง นักกินอาหารรสเลิศที่โด่งดัง เนื้อเรื่องเกี่ยวกับประสบการณ์ชีวิต แนวคิด ข้อเสนอแนะของผู้เขียนที่มีต่อการกินอาหารรสเลิศเพื่อสร้างความสุข ทั้งนี้ ในการแปลและวิเคราะห์เรื่อง ปากะศิลป์ปกิณกะ ผู้แปลใช้ทฤษฎีการแปลแบบยึดความหมาย (Théorie interprétative de la traduction) ของสถาบันชั้นสูงด้านการแปลและล่ามแห่งกรุงปารีส (École Supérieure d’Interprètes et de Traducteurs หรือ E.S.I.T) เนื้อหาในวิทยานิพนธ์ฉบับนี้แบ่งออกเป็น 2 ภาค คือ ภาคที่ 1 บทแปล ซึ่งถ่ายทอดจากภาษาฝรั่งเศสมาเป็นภาษาไทยโดยผ่านกระบวนการแปลทั้ง 3 ขั้นตอน ได้แก่ การทำความเข้าใจความหมายของต้นฉบับ การผละออกจากภาษาต้นฉบับ และการถ่ายทอดความหมายเป็นภาษาไทย ภาคที่ 2 วิเคราะห์บทแปล แบ่งออกเป็น 2 บท ได้แก่ บทที่ 1 การทำความเข้าใจต้นฉบับ เป็นการหาความรู้เสริมด้านบุคคลและศิลปกรรม เทพและบุคคลในตำนาน การทำความเข้าใจตัวบท คำศัพท์เครื่องครัว คำศัพท์และวลีที่มาจากภาษาอื่น บทที่ 2 การถ่ายทอดความหมายจากต้นฉบับสู่บทแปล เป็นการถ่ายทอดชื่อเรื่อง ชื่อเรียกบท ชื่อบท ชื่อเฉพาะ การแสร้งสรรค์ คำศัพท์ประสาทสัมผัส คำศัพท์อาหารและเครื่องดื่ม และหน่วยชั่งตวงวัด
DOI: 10.14457/tu.the.2022.1225
title: สื่อการสอนคำเลียนท่าทางภาษาญี่ปุ่นในรูปแบบแอนิเมชัน: การศึกษาความคิดเห็นของผู้ใช้สื่อและประสิทธิผลของสื่อ

description: งานวิจัยนี้มีวัตถุประสงค์คือเพื่อศึกษาเรื่องการผลิตสื่อการสอนคำเลียนท่าทางรูปแบบแอนิเมชัน ผู้วิจัยได้จัดทำสื่อ และสำรวจความคิดเห็นของผู้เรียนภาษาญี่ปุ่นที่ได้ทดลองใช้สื่อ และประสิทธิผลของสื่อ กลุ่มเป้าหมายได้แก่ ผู้เรียนและผู้สอนภาษาญี่ปุ่นชาวไทยที่มีความสนใจในการศึกษาเรื่องคำเลียนท่าทางจำนวน 40 คน แบบสำรวจประกอบด้วย 1) แบบสำรวจความคิดเห็นที่มีต่อสื่อการสอนภาษาญี่ปุ่นปัจจุบันและคำเลียนท่าทางในภาษาญี่ปุ่น 2) แบบทดสอบเพื่อศึกษาประสิทธิผลก่อนและหลังทดลองใช้สื่อการสอน และ 3) แบบสำรวจความคิดเห็นหลังทดลองใช้สื่อผลการวิจัยพบว่า หลังจากใช้สื่อการสอนที่ผู้วิจัยจัดทำขึ้น ผู้เรียนสามารถทำแบบทดสอบเรื่องคำเลียนท่าทางได้ดีขึ้นร้อยละ 5-30 อย่างไรก็ตาม มีคำเลียนท่าทางบางคำที่ผู้เรียนเลือกใช้ผิดหลังจากที่ใช้สื่อการสอน แม้ว่าก่อนใช้สื่อการสอน ผู้เรียนจะเลือกตอบได้ถูกต้อง หรือคำเลียนท่าทางบางคำที่ผู้เรียนยังคงเลือกตอบผิดเช่นเดียวกับตอนก่อนใช้สื่อการสอน สาเหตุที่ผู้เรียนเลือกตอบผิดมาจากอิทธิพลของภาษาไทย และความไม่ชัดเจนของบริบทการใช้ที่ปรากฏในสื่อการสอน ดังนั้นในการผลิตสื่อการสอน จึงควรเพิ่มความระมัดระวังในสองประเด็นดังกล่าว เพื่อผู้เรียนจะได้เข้าใจวิธีการใช้คำเลียนท่าทางได้อย่างถูกต้องมากขึ้น
DOI: 10.14457/tu.the.2022.1226
title: การศึกษากลวิธีการแปลคำแสดงวัฒนธรรมในบทภาพยนตร์ญี่ปุ่นเป็นบทบรรยายภาษาไทย

description: งานวิจัยนี้มีวัตถุประสงค์เพื่อศึกษากลวิธีการแปลคำแสดงวัฒนธรรมที่พบในบทภาพยนตร์ญี่ปุ่นเป็นบทบรรยายภาษาไทย และเพื่อศึกษาทิศทางการแปลคำแสดงวัฒนธรรมที่พบในบทภาพยนตร์ญี่ปุ่นเป็นบทบรรยายภาษาไทย โดยกำหนดขอบเขตกรณีศึกษาจากเกณฑ์การคัดเลือกภาพยนตร์ ได้แก่ หนึ่ง ได้รับกระแสการตอบรับที่ดี ได้รับรางวัลการันตีคุณภาพ สอง คาดว่าจะมีกรณีการใช้และแปลคำแสดงวัฒนธรรมในบทภาพยนตร์เพียงพอจะนำมาใช้ศึกษาได้ สาม มีการถ่ายทอดประเด็นการนำเสนอความสัมพันธ์ภายในครอบครัวในสังคมญี่ปุ่น และสี่ มีการจัดจำหน่ายในประเทศไทยในรูปแบบของภาพยนตร์ที่มีบทบรรยายภาษาไทยประกอบและได้รับเลือกให้ฉายในงานเทศกาลภาพยนตร์ญี่ปุ่นในไทย งานวิจัยนี้จึงมีกรณีศึกษาการแปลจากภาพยนตร์แอนิเมชั่นญี่ปุ่นเรื่อง Mirai no Mirai（未来のミライ）และภาพยนตร์ญี่ปุ่นเรื่อง Life is fruity (人生フルーツ)จากการศึกษาพบว่า ภาพยนตร์ญี่ปุ่นที่นำมาเป็นกรณีศึกษาทั้งสองเรื่องมีจำนวนที่พบการแปลคำแสดงวัฒนธรรมและการเลือกใช้ประเภทกลวิธีในการแปลคำแสดงวัฒนธรรมแตกต่างกัน โดยภาพยนตร์แอนิเมชั่นญี่ปุ่นเรื่อง Mirai no Mirai พบการใช้และการแปลคำแสดงวัฒนธรรมจากบทภาพยนตร์ภาษาญี่ปุ่นเป็นบทบรรยายภาษาไทยรวมจำนวน 151 ประโยค โดยมีการเลือกใช้กลวิธีการแปลแบบไม่แปล (Omission) มากที่สุดจำนวน 75 ประโยคจากทั้งหมด ในขณะที่ภาพยนตร์ญี่ปุ่นเรื่อง Life is fruity พบการใช้และการแปลคำแสดงวัฒนธรรมจากบทภาพยนตร์ภาษาญี่ปุ่นเป็นบทบรรยายภาษาไทยรวมจำนวน 124 ประโยค โดยมีการเลือกใช้กลวิธีการแปลแบบทดแทนเชิงวัฒนธรรม (Substitution) มากที่สุดจำนวน 34 ประโยคจากทั้งหมด และเมื่อดูจากภาพรวมของการแปลคำแสดงวัฒนธรรมเป็นบทบรรยายไทยทั้งหมดจะชี้ให้เห็นถึงปัจจัยที่ส่งผลต่อการเลือกใช้กลวิธีการแปลว่ามีอยู่หลายประการดังนี้ 1)ลักษณะของคำแสดงวัฒนธรรมที่ปรากฏในภาพยนตร์และการเลือกใช้กลวิธีการแปล 2)ลักษณะของแนวภาพยนตร์และการดำเนินเรื่อง 3)บริบทต่างๆที่ปรากฏในภาพยนตร์ เช่น ภาพ เสียง และสถานการณ์ที่ปรากฏในภาพยนตร์ ณ ขณะนั้น ล าดับและความถี่ในการปรากฏของคำแสดงวัฒนธรรม ข้อจำกัดพื้นฐานของการแปลบทบรรยายภาพยนตร์ ฯลฯภาพยนตร์กรณีศึกษาทั้งสองเรื่องมีแนวภาพยนตร์ที่ต่างกันจึงส่งผลต่อการเลือกใช้กลวิธีในการแปลแตกต่างกันตามไปด้วย แต่อย่างไรก็ตามทั้งสองเรื่องกลับมีภาพรวมการเลือกใช้กลวิธีที่มีทิศทางการแปลมุ่งเน้นไปที่ภาษาปลายทางมากกว่าภาษาต้นทางเหมือนกัน ด้วยเหตุนี้จึงสรุปผลได้ว่า การแปลคำแสดงวัฒนธรรมจากบทภาพยนตร์ญี่ปุ่นเป็นบทบรรยายไทยจากกรณีศึกษาภาพยนตร์แอนิเมชั่นญี่ปุ่นเรื่อง Mirai no Mirai และภาพยนตร์ญี่ปุ่นเรื่อง Life is fruity มีทิศทางการแปลคำแสดงวัฒนธรรมที่ถ่ายโอนวัฒนธรรมมุ่งเน้นไปที่ภาษาปลายทาง (domestication translation) มากกว่ามุ่งเน้นไปที่ภาษาต้นทาง (foreignization translation)
DOI: 10.14457/tu.the.2022.1227
title: บทแปลเรื่องสั้น 10 เรื่องในวรรณกรรมเรื่องป่าแสนรัก ของบล็องช์ ลามงตาญ-โบเรอการ์ พร้อมบทวิเคราะห์

description: วิทยานิพนธ์ฉบับนี้มีจุดประสงค์เพื่อนำเสนอบทแปลภาษาไทยของเรื่องสั้น 10 เรื่องจาก วรรณกรรมเรื่อง Au fond des bois ของบล็องช์ ลามงตาญ-โบเรอการ์ พร้อมบทวิเคราะห์ปัญหาที่พบในการแปลและแนวทางการแก้ปัญหาโดยยึดหลักทฤษฎีการแปลแบบยึดความหมาย (la théorie interprétative de la traduction) ของสถาบันชั้นสูงด้านการล่ามและการแปล (École Supérieure d’Interprètes et de Traducteurs หรือ E.S.I.T.)วิทยานิพนธ์ฉบับนี้แบ่งเป็น 2 ภาค คือ1. ภาคบทแปลที่ถ่ายทอดเป็นภาษาไทยโดยอาศัยกระบวนการทำความเข้าใจต้นฉบับ การผละออกจากภาษาต้นฉบับ และการถ่ายทอดความหมายด้วยภาษาปลายทาง2. ภาควิเคราะห์ปัญหาที่พบในการแปล แบ่งเป็น 2 ส่วน ได้แก่ ขั้นตอนการทำความเข้าใจต้นฉบับและขั้นตอนการถ่ายทอดความหมายสู่บทแปลส่วนสุดท้ายคือบทสรุปพร้อมข้อเสนอแนะเพื่อเป็นแนวทางสำหรับผู้ที่สนใจการแปล วรรณกรรมภาษาฝรั่งเศสและวรรณกรรมควิเบคต่อไป ทั้งนี้รายละเอียดในประเด็นต่าง ๆ สามารถศึกษาเพิ่มเติมได้ในเล่ม
DOI: 10.14457/tu.the.2022.1228
title: การศึกษาทัศนคติ แรงจูงใจและความวิตกกังวลในการอ่านภาษาญี่ปุ่นของนักศึกษาชาวไทยวิชาเอกภาษาญี่ปุ่น

description: งานวิจัยนี้มีวัตถุประสงค์คือเพื่อศึกษาทัศนคติ แรงจูงใจและความวิตกกังวลในการอ่านภาษาญี่ปุ่นของนักศึกษาวิชาเอกภาษาญี่ปุ่นชาวไทย กลุ่มตัวอย่างในการวิจัยครั้งนี้เป็นนักศึกษามหาวิทยาลัยระดับชั้นปริญญาตรี ซึ่งศึกษาภาษาญี่ปุ่นเป็นวิชาเอกในมหาวิทยาลัยของไทยจำนวนทั้งหมด 99 คน แบ่งเป็นกลุ่มระดับความสามารถภาษาญี่ปุ่น และกลุ่มประสบการณ์การเรียนภาษาญี่ปุ่น เครื่องมือที่ใช้ในการวิจัย ผู้วิจัยได้นำแบบสอบถามเกี่ยวกับทัศนคติและแรงจูงใจ (FLRAMS: Foreign Language Reading Attitude and Motivation Scales) ของ Erten et al. และแบบสอบถามเกี่ยวกับความวิตกกังวล (FLRAS: Foreign Language Reading Anxiety Scales) ของ Saito et al. มาปรับปรุง โดยแบ่งแบบสอบถามเป็น 3 ส่วน ได้แก่ 1)แบบสอบถามเกี่ยวกับทัศนคติต่อการอ่านภาษาญี่ปุ่น 2) แบบสอบถามเกี่ยวกับแรงจูงใจในการอ่านภาษาญี่ปุ่น 3) แบบสอบถามเกี่ยวกับความวิตกกังวลในการอ่านภาษาญี่ปุ่น และได้เพิ่มข้อคำถามเกี่ยวกับคันจิเนื่องจากคันจิเป็นส่วนที่สำคัญในการอ่านภาษาญี่ปุ่นผลการศึกษาพบว่าระดับความสามารถภาษาญี่ปุ่นส่งผลทำให้ผู้เรียนระดับต้นกับระดับกลางมีทัศนคติและความวิตกกังวลในการอ่านแตกต่างกันอย่างมีนัยสำคัญ ด้านทัศนคติ พบว่าผู้เรียนระดับกลางรู้สึกประสบความสำเร็จในการอ่านภาษาญี่ปุ่นและคิดว่าการอ่านภาษาญี่ปุ่นมีประโยชน์ต่ออนาคตแตกต่างกับผู้เรียนระดับต้นอย่างมีนัยสำคัญ ด้านความวิตกกังวลพบว่าผู้เรียนระดับต้นมีความวิตกกังวลเรื่องคำศัพท์และคันจิสูงกว่าผู้เรียนระดับกลาง เมื่อเปรียบเทียบประสบการณ์ในการเรียนภาษาญี่ปุ่นระหว่างผู้เรียนที่มีพื้นฐานและไม่มีพื้นฐานพบความแตกต่างด้านความวิตกกังวล ผู้เรียนที่ไม่มีพื้นฐานมีความวิตกกังวลสูงกว่าผู้เรียนที่มีพื้นฐานในด้านการเรียนรู้วัฒนธรรม ไวยากรณ์ และหัวข้อที่ไม่คุ้นเคย นอกจากนี้เมื่อเปรียบเทียบทัศนคติ แรงจูงใจ และความวิตกกังวล พบว่า ทัศนคติกับแรงจูงใจมีแนวโน้มไปทางเดียวกัน กล่าวคือยิ่งผู้เรียนมีทัศนคติต่อการอ่านที่ดีจะมีแรงจูงใจในการอ่านเพิ่มขึ้น และความวิตกกังวลจะส่งผลตรงกันข้ามกับแรงจูงใจ กล่าวคือยิ่งผู้เรียนมีความวิตกกังวลในการอ่านสูง จะทำให้ผู้เรียนมีแรงจูงใจในการอ่านลดลง
DOI: 10.14457/tu.the.2022.1229
title: การสืบสรรค์เพลงลูกกรุงในสังคมและวัฒนธรรมไทยร่วมสมัย

description: วิทยานิพนธ์นี้มีวัตถุประสงค์เพื่อศึกษาการสืบสรรค์วรรณศิลป์ในเพลงลูกกรุง และการสืบสรรค์ที่มีปฏิสัมพันธ์กับบริบททางสังคมและวัฒนธรรมไทยร่วมสมัย โดยศึกษาเฉพาะเพลงลูกกรุงของศิลปินแห่งชาติ สาขาศิลปะการแสดง ตั้งแต่ปี 2529-2562 จำนวน 15 คนผลการศึกษา พบว่า บทเพลงลูกกรุงและวรรณคดีของไทยมีความสัมพันธ์กันในด้านฉันทลักษณ์ เนื้อหา องค์ประกอบทางวรรณศิลป์ และศิลปะทางการประพันธ์ ทำให้บทเพลงมีคุณค่าเชิงวรรณศิลป์ และเป็นที่นิยมแพร่หลาย ครูเพลงได้นำขนบวรรณศิลป์จากวรรณคดีแต่โบราณมาสืบสรรค์ให้เป็นบทเพลงลูกกรุง ได้แก่ การสืบทอดและปรับใช้ขนบฉันทลักษณ์ การนำเนื้อเรื่อง หรือตัวบทเดิมมาสร้างสรรค์เป็นตัวบทเพลง การหยิบยืมขนบด้านการสร้างจินตภาพ และขนบการสร้างบทพรรณนามาใช้ในเพลงลูกกรุง และการหยิบยกตัวบทวรรณคดีมาสร้างเป็นตัวบทเพลง ทั้งในลักษณะของการปรับเปลี่ยน การดัดแปลง การล้อเลียน การพาดพิง การผสมผสาน และการตีความใหม่ เพลงไทยสากลประเภทลูกกรุงมีการสืบสรรค์ขนบทางวรรณศิลป์มาจากวรรณคดีไทย ในขณะเดียวกัน นักแต่งเพลงลูกกรุงและนักแต่งเพลงยุคหลังก็ได้สืบสรรค์เพลงลูกกรุงเพื่อสร้างเป็นบทเพลงใหม่โดยการปรับแปลงบทเพลงลูกกรุง ได้แก่ การนำบทร้องฝ่ายหญิงมาปรับแปลงเป็นบทร้องฝ่ายชาย การนำบทร้องฝ่ายชายมาปรับแปลงเป็นบทร้องฝ่ายหญิง การนำบทเพลงร้องเดี่ยวมาปรับแปลงให้เป็นบทเพลงร้องคู่ และการนำบทเพลงลูกกรุงของไทยมาปรับแปลงเป็นบทเพลงลูกกรุงภาษาต่างประเทศ การดัดแปลงบทเพลงลูกกรุง การล้อเลียนบทเพลงลูกกรุง การสร้างสรรค์บทเพลงขึ้นใหม่ ได้แก่ การแต่งเป็นบทเพลงโต้ตอบกับเพลงเดิม และการแต่งด้วยการนำชื่อบทเพลงมาเชื่อมร้อยกันเป็นบทเพลงใหม่ การผสมผสานบทเพลงลูกกรุง และการปรับใช้บทเพลงลูกกรุงในบทเพลงประเภทอื่นส่วนการสืบสรรค์ที่มีปฏิสัมพันธ์กับบริบทร่วมสมัย ในช่วงทศวรรษ 2530 ได้เกิดปรากฏการณ์การผลิตซ้ำเพลงลูกกรุงเพื่ออุดช่องว่างทางการตลาด และการสร้างคอนเสิร์ตเชิดชูครูเพลงลูกกรุงเพื่อสนองต่อการรณรงค์วัฒนธรรมไทยโดยภาครัฐ ช่วงทศวรรษ 2540-2550 มีการเลือกสรรเพลงลูกกรุงมาวิจารณ์และตีความใหม่โดยกลุ่มนักวิจัย หรือนักแต่งเพลงลูกกรุง จนสามารถสร้างสรรค์นวัตกรรมเพลงลูกกรุงขึ้นมาได้ ช่วงทศวรรษ 2550 เกิดกระแสการผลิตซ้ำเพลงลูกกรุงในมิติอุตสาหกรรมบันเทิงเพื่อใช้ประกอบละครโทรทัศน์ ภาพยนตร์ และละครเวทีของไทย ช่วงทศวรรษ 2550-2560 มีการนำเพลงลูกกรุงมาสืบสรรค์ให้เป็นเพลงใหม่เพื่อสื่ออารมณ์ และความคิดอันสัมพันธ์กับปรากฏการณ์ทางสังคม ดังเช่น การต่อต้านคณะรัฐประหารปี 2557 และการดำรงชีวิตในช่วงที่มีการแพร่ระบาดของโรคโควิด-19 และในช่วงปี 2562 จนถึงปัจจุบัน ได้เกิดกระแสความนิยมการผลิตซ้ำเพลงลูกกรุงทั้งในรูปแบบรายการประกวดร้องเพลงทางโทรทัศน์ การจัดแสดงดนตรี การสร้างละครโทรทัศน์ และการขับร้องใหม่ผ่านสื่อออนไลน์ การศึกษาครั้งนี้ทำให้เห็นว่า เพลงลูกกรุงยังคงดำรงอยู่ในสังคมไทยเสมอมา โดยจะปรากฏในรูปแบบที่แตกต่างกันขึ้นอยู่กับบริบทในแต่ละช่วงเวลา และสามารถนำมาสืบสรรค์ใหม่ให้เข้ากับยุคสมัยได้อย่างไม่มีที่สิ้นสุด
DOI: 10.5281/zenodo.8333281
title: CosMx Spatial transcriptome dataset of human gastric mucosa

description: This dataset contains the spatial transcriptome dataset of human gastric mucosa obtained by CosMx A zip file contains the following folders and files: <strong>Folders</strong> - CellComposite folder: the composite immunofluorescent images of each FOV. - CellLabels folder: the cell definitions images for each FOV determined during cell segmentation. - CellOverlay folder: the cell boundary images for each FOV determined during cell segmentation. - CompartmentLabels folder: the subcellular compartment images for each FOV determined during cell segmentation. The compartment types are as follows: 0. Extracellular, 1. Nuclear, 2. Membrane, 3. Cytoplasmic - RawMorphologyImages folder: raw morphological TIF images for each FOV <strong>Files</strong> - Run5458_{sample_name}_exprMat_file.csv: cell expression matrix. - Run5458_{sample_name}_fov_positions_file.csv: each FOV relative position within global structure. - Run5458_{sample_name}_metadata_file.csv: the metadata of each cell. - Run5458_{sample_name}_tx_file.csv: the transcript file for each target gene and its position. - Run5458_{sample_name}-polygons.csv: the segmentation polygon file. <strong>Citation</strong> If you use this dataset for your research, please cite our paper. Ayumu Tsubosaka, Daisuke Komura, Miwako Kakiuchi, Hiroto Katoh, Takumi Onoyama, Asami Yamamoto, Hiroyuki Abe, Yasuyuki Seto, Tetsuo Ushiku, Shumpei Ishikawa, Stomach encyclopedia: Combined single-cell and spatial transcriptomics reveal cell diversity and homeostatic regulation of human stomach, Cell Reports, Volume 42, Issue 10, 2023, 113236, https://doi.org/10.1016/j.celrep.2023.113236.
DOI: 10.5281/zenodo.8333280
title: CosMx Spatial transcriptome dataset of human gastric mucosa

description: This dataset contains the spatial transcriptome dataset of human gastric mucosa obtained by CosMx A zip file contains the following folders and files: <strong>Folders</strong> - CellComposite folder: the composite immunofluorescent images of each FOV. - CellLabels folder: the cell definitions images for each FOV determined during cell segmentation. - CellOverlay folder: the cell boundary images for each FOV determined during cell segmentation. - CompartmentLabels folder: the subcellular compartment images for each FOV determined during cell segmentation. The compartment types are as follows: 0. Extracellular, 1. Nuclear, 2. Membrane, 3. Cytoplasmic - RawMorphologyImages folder: raw morphological TIF images for each FOV <strong>Files</strong> - Run5458_{sample_name}_exprMat_file.csv: cell expression matrix. - Run5458_{sample_name}_fov_positions_file.csv: each FOV relative position within global structure. - Run5458_{sample_name}_metadata_file.csv: the metadata of each cell. - Run5458_{sample_name}_tx_file.csv: the transcript file for each target gene and its position. - Run5458_{sample_name}-polygons.csv: the segmentation polygon file. <strong>Citation</strong> If you use this dataset for your research, please cite our paper. Ayumu Tsubosaka, Daisuke Komura, Miwako Kakiuchi, Hiroto Katoh, Takumi Onoyama, Asami Yamamoto, Hiroyuki Abe, Yasuyuki Seto, Tetsuo Ushiku, Shumpei Ishikawa, Stomach encyclopedia: Combined single-cell and spatial transcriptomics reveal cell diversity and homeostatic regulation of human stomach, Cell Reports, Volume 42, Issue 10, 2023, 113236, https://doi.org/10.1016/j.celrep.2023.113236.
DOI: 10.5281/zenodo.8433128
title: Supporting data 1 for "Does increasing horizontal resolution improve the simulation of intense tropical rainfall?"

description: Selected variables from a Geophysical Fluid Dynamics Laboratory's (GFDL) global atmospheric model version 4.0 (AM4) for a horizontal resolution of ~100 km (c96). Details of the simulations are documented in a manuscript titled "Does increasing horizontal resolution improve the simulation of intense tropical rainfall?" to be submitted to the Geophysical Research letters.
DOI: 10.5281/zenodo.8433127
title: Supporting data 1 for "Does increasing horizontal resolution improve the simulation of intense tropical rainfall?"

description: Selected variables from a Geophysical Fluid Dynamics Laboratory's (GFDL) global atmospheric model version 4.0 (AM4) for a horizontal resolution of ~100 km (c96). Details of the simulations are documented in a manuscript titled "Does increasing horizontal resolution improve the simulation of intense tropical rainfall?" to be submitted to the Geophysical Research letters.
DOI: 10.34740/kaggle/dsv/6671407
title: WallStreetBets 2022
DOI: 10.14457/tu.the.2022.1230
title: The correlation between English grammar competence and speaking fluency of students in Thailand

description: English plays an importance role for people all around the world to communicate as it is a lingua franca. The purpose of this study is to find the relationship between English speaking fluency and grammar competency of Thai EFL learners in Thailand. The participants consisted of 30 Thai EFL students from grade 6 at a school in Thailand, who learn English as a second language. They are members of a tutorial English school in Thailand. The researcher collected the data from a grammar test and an oral speaking test with three interraters and analyzed the data by using Pearson Product-Moment Correlation. The result of the study shows very strong correlation between grammatical competency and speaking fluency in English of Thai EFL learners. The recommendation of the study is to broaden the size of the respondent sample so that the research will be more representative.